CELEX: 32018D0257
Language: sk
Date: 2018-02-19 00:00:00
Title: Vykonávacie rozhodnutie Komisie (EÚ) 2018/257 z 19. februára 2018, ktorým sa určitým členským štátom udeľujú výnimky týkajúce sa prenosu štatistiky podľa nariadenia Európskeho parlamentu a Rady (ES) č. 1338/2008, pokiaľ ide o štatistiku založenú na európskom zisťovaní o zdraví formou rozhovoru (EHIS – European Health Interview Survey) [oznámené pod číslom C(2018) 832] (Text s významom pre EHP )

21.2.2018   
            
            
               SK
            
            
               Úradný vestník Európskej únie
            
            
               L 48/41
            
         VYKONÁVACIE ROZHODNUTIE KOMISIE (EÚ) 2018/257
   z 19. februára 2018,
   ktorým sa určitým členským štátom udeľujú výnimky týkajúce sa prenosu štatistiky podľa nariadenia Európskeho parlamentu a Rady (ES) č. 1338/2008, pokiaľ ide o štatistiku založenú na európskom zisťovaní o zdraví formou rozhovoru (EHIS – European Health Interview Survey)
   
      
         [oznámené pod číslom C(2018) 832]
      
   
   (Iba holandské, anglické, fínske, francúzske, nemecké, maltské, rumunské a švédske znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1338/2008 zo 16. decembra 2008 o štatistikách Spoločenstva v oblasti verejného zdravia a bezpečnosti a ochrany zdravia pri práci (1), a najmä na jeho článok 9 ods. 2,
   so zreteľom na žiadosti Belgického kráľovstva, Spolkovej republiky Nemecko, Maltskej republiky, Holandského kráľovstva, Rakúskej republiky, Rumunska, Fínskej republiky a Spojeného kráľovstva Veľkej Británie a Severného Írska,
   keďže:
   
               (1)
            
            
               V súlade s článkom 9 ods. 2 nariadenia (ES) č. 1338/2008 Komisia môže udeliť členským štátom výnimky a prechodné obdobia, pričom obe musia byť založené na objektívnych kritériách.
            
         
               (2)
            
            
               Z informácií poskytnutých Komisii vyplýva, že dôvodom žiadostí týchto členských štátov o výnimky je potreba významných úprav vnútroštátnych administratívnych a štatistických systémov v záujme ich úplného zosúladenia s nariadením (ES) č. 1338/2008.
            
         
               (3)
            
            
               Takéto výnimky by sa mali udeliť Belgickému kráľovstvu, Spolkovej republike Nemecko, Maltskej republike, Holandskému kráľovstvu, Rakúskej republike, Rumunsku, Fínskej republike a Spojenému kráľovstvu Veľkej Británie a Severného Írska,
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Výboru pre Európsky štatistický systém,
            
         PRIJALA TOTO ROZHODNUTIE:
   Článok 1
   Výnimky vymedzené v prílohe sa udeľujú členským štátom vymenovaným v uvedenej prílohe.
   Článok 2
   Toto rozhodnutie je určené Belgickému kráľovstvu, Spolkovej republike Nemecko, Maltskej republike, Holandskému kráľovstvu, Rakúskej republike, Rumunsku, Fínskej republike a Spojenému kráľovstvu Veľkej Británie a Severného Írska,
   
      V Bruseli 19. februára 2018
      
         
            Za Komisiu
         
         Marianne THYSSEN
         
            členka Komisie
         
      
   
   
      (1)  Ú. v. EÚ L 354, 31.12.2008, s. 70.
   
      PRÍLOHA
      
         Výnimky z nariadenia (ES) č. 1338/2008 vykonávaného Komisiou, pokiaľ ide o štatistiku založenú na európskom zisťovaní o zdraví formou rozhovoru (EHIS – European Health Interview Survey)
      
      Na účely zberu údajov EHIS v roku 2019 sa udeľujú nasledujúce výnimky:
      
                   
               
               
                  Belgicko, Francúzsko a Holandsko nemusia predkladať premenné špecifikované v tejto tabuľke:
                  
                              Belgicko
                           
                           
                              
                                          —
                                       
                                       
                                          UN2A, UN2B, UN2C, UN2D týkajúce sa neuspokojených potrieb
                                       
                                    
                        
                              Fínsko
                           
                           
                              
                                          —
                                       
                                       
                                          PL2 a PL8 týkajúce sa funkčných obmedzení
                                       
                                    
                                          —
                                       
                                       
                                          PE6 týkajúca sa fyzickej aktivity
                                       
                                    
                                          —
                                       
                                       
                                          AL1 až AL6 týkajúce sa spotreby alkoholu
                                       
                                    
                        
                              Holandsko
                           
                           
                              
                                          —
                                       
                                       
                                          CD1P a CD2 týkajúce sa chorôb a chronických ochorení
                                       
                                    
                                          —
                                       
                                       
                                          PL8 a PL9 týkajúce sa funkčných obmedzení
                                       
                                    
                                          —
                                       
                                       
                                          PE9 týkajúca sa fyzickej aktivity
                                       
                                    
                                          —
                                       
                                       
                                          DH5 a DH6 týkajúce sa stravovacích návykov
                                       
                                    
                                          —
                                       
                                       
                                          SK3, SK4 a SK6 týkajúce sa fajčenia
                                       
                                    
                        
            
                   
               
               
                  Belgicku, Nemecku, Malte a Rakúsku sa udeľuje výnimka, pokiaľ ide o obdobie zberu údajov. Obdobie zberu údajov je v prípade Belgicka rok 2018, v prípade Rakúska a Nemecka roky 2018 – 2020 a v prípade Malty roky 2019 – 2020.
               
            
                   
               
               
                  Rumunsku sa udeľuje výnimka, pokiaľ ide o poskytovanie mikroúdajov. Rumunsko prenáša vopred skontrolované mikroúdaje do 12 mesiacov od skončenia vnútroštátneho obdobia zberu údajov.
               
            
                   
               
               
                  Spojenému kráľovstvu sa udeľuje výnimka, pokiaľ ide o referenčnú populáciu. V Spojenom kráľovstve tvoria referenčnú populáciu jednotlivci vo veku 16 rokov a viac, ktorí v čase zberu údajov žijú v domácnostiach na území vlastného štátu.